title: 2012 m. birželio 13 d. Komisijos įgyvendinimo reglamentas (ES) Nr. 503/2012, kuriuo uždraudžiama su Graikijos arba Italijos vėliava plaukiojančių ar Graikijoje arba Italijoje registruotų ir Atlanto vandenyne į rytus nuo 45° vakarų ilgumos bei Viduržemio jūroje gaubiamaisiais tinklais paprastuosius tunus žvejojančių laivų žvejybos veikla

text:
14.6.2012

               LT

               Europos Sąjungos oficialusis leidinys

               L 153/12

         KOMISIJOS ĮGYVENDINIMO REGLAMENTAS (ES) Nr. 503/2012
   2012 m. birželio 13 d.
   kuriuo uždraudžiama su Graikijos arba Italijos vėliava plaukiojančių ar Graikijoje arba Italijoje registruotų ir Atlanto vandenyne į rytus nuo 45° vakarų ilgumos bei Viduržemio jūroje gaubiamaisiais tinklais paprastuosius tunus žvejojančių laivų žvejybos veikla
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
   kadangi:

               (1)

               2012 m. sausio 17 d. Tarybos reglamente (ES) Nr. 44/2012, kuriuo nustatomos 2012 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse (2), nustatytas paprastųjų tunų kiekis, kurį 2012 m. Europos Sąjungos žvejybos laivai gali sužvejoti Atlanto vandenyne į rytus nuo 45° vakarų ilgumos ir Viduržemio jūroje;

               (2)

               2009 m. balandžio 6 d. Tarybos reglamentu (EB) Nr. 302/2009 dėl daugiamečio rytinės Atlanto vandenyno dalies ir Viduržemio jūros paprastųjų tunų išteklių atkūrimo plano ir iš dalies keičiančiu Reglamentą (EB) Nr. 43/2009 bei panaikinančiu Reglamentą (EB) Nr. 1559/2007 (3) reikalaujama, kad valstybės narės praneštų Komisijai apie jų ilgesniems nei 24 metrai laivams skirtas individualias kvotas;

               (3)

               bendra žuvininkystės politika skirta ilgalaikiam žuvininkystės sektoriaus gyvybingumui užtikrinti tausiai naudojant gyvuosius vandens išteklius pagal atsargumo principą;

               (4)

               pagal Tarybos reglamento (EB) Nr. 1224/2009 36 straipsnio 2 dalį, remdamasi valstybių narių pateikta informacija ir kita savo pačios turima informacija, nustačiusi, kad Europos Sąjungos, valstybės narės ar valstybių narių grupės turimos žvejybos vienu ar daugiau žvejybos įrankių ar laivais galimybės yra išnaudotos, Komisija apie tai praneša atitinkamoms valstybėms narėms ir uždraudžia žvejybą tam tikrame žvejybos rajone, tam tikrais žvejybos įrankiais, tam tikrų rūšių ar rūšių grupės ar tam tikrais būtent tai žvejybos veiklai vykdyti naudojamais laivais;

               (5)

               remiantis Komisijos turima informacija, paprastųjų tunų žvejybos Atlanto vandenyne į rytus nuo 45° vakarų ilgumos ir Viduržemio jūroje galimybės, skirtos su Graikijos arba Italijos vėliava plaukiojantiems ar Graikijoje arba Italijoje registruotiems gaubiamaisiais tinklais žvejojantiems laivams, išnaudotos 2012 m. birželio 7 d.;

               (6)

               birželio 8 d. Graikija informavo Komisiją uždraudusi savo gaubiamaisiais tinklais žvejojantiems laivams, kurie 2012 m. žvejoja paprastuosius tunus, vykdyti žvejybos veiklą nuo 2012 m. birželio 8 d. 8.00 val.;

               (7)

               2012 m. birželio 3, 5 ir 8 d. Italija informavo Komisiją uždraudusi savo 12 gaubiamaisiais tinklais žvejojančių laivų, kurie 2012 m. žvejoja paprastuosius tunus, vykdyti žvejybos veiklą: 4 laivams šis draudimas įsigalioja nuo birželio 3 d., 4 laivams – nuo birželio 5 d., o likusiems 4 laivams – nuo birželio 8 d.; taigi visa veikla uždrausta nuo 2012 m. birželio 8 d. 11.30 val.;

               (8)

               nedarant poveikio minėtiems Graikijos ir Italijos veiksmams, būtina, kad Komisija patvirtintų draudimą nuo 2012 m. birželio 8 d. su Graikijos arba Italijos vėliava plaukiojantiems ar Graikijoje arba Italijoje registruotiems laivams Atlanto vandenyne į rytus nuo 45° vakarų ilgumos ir Viduržemio jūroje gaubiamaisiais tinklais žvejoti paprastuosius tunus,

         PRIĖMĖ ŠI REGLAMENTĄ:
   1 straipsnis
   Su Graikijos vėliava plaukiojantiems arba Graikijoje registruotiems gaubiamaisiais tinklais žvejojantiems laivams nuo 2012 m. birželio 8 d. 8.00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Nuo tos dienos taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti į krantą tų laivų sužvejotas šių išteklių žuvis.
   2 straipsnis
   Su Italijos vėliava plaukiojantiems arba Italijoje registruotiems gaubiamaisiais tinklais žvejojantiems laivams vėliausiai nuo 2012 m. birželio 8 d. 11.30 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Nuo tos dienos taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti į krantą tų laivų sužvejotas šių išteklių žuvis.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 13 d.

            Komisijos vardu Pirmininko pavedimu

         Maria DAMANAKI

            Komisijos narė

      (1)  OL L 343, 2009 12 22, p. 1.

      (2)  OL L 25, 2012 1 27, p. 55.

      (3)  OL L 96, 2009 4 15, p. 1.


title: 2016 m. vasario 25 d. Komisijos įgyvendinimo reglamentas (ES) 2016/327, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Polvorones de Estepa (SGN)]

text:
9.3.2016

               LT

               Europos Sąjungos oficialusis leidinys

               L 62/3

         KOMISIJOS ĮGYVENDINIMO REGLAMENTAS (ES) 2016/327
   2016 m. vasario 25 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Polvorones de Estepa (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Ispanijos paraiška įregistruoti pavadinimą „Polvorones de Estepa“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Polvorones de Estepa“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Polvorones de Estepa“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 2.3 klasei „Duona, pyragaičiai, pyragai, konditerijos gaminiai, sausainiai ir kiti kepiniai“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 25 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 338, 2015 10 13, p. 10.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).